

SADARBĪBAS LĪGUMS   Nr.


Rīga							            	2011.gada __. jūnijā.

Rīgas Tehniskā universitāte, reģ. Nr.3341000709, juridiskā adrese: Kaļķu ielā 1, Rīga, LV-1050, tās rektora Leonīda Ribicka personā, kurš rīkojas saskaņā ar Universitātes Satversmi, turpmāk tekstā „Universitāte”, no vienas puses un 
Latvijas Būvinženieru Savienība (BLS), reģ. Nr. LV 000800022, juridiskā adrese: Kr. Barona 99-1a, Rīga, LV-1012, tās Valdes priekšsēdētāja Mārtiņa Straumes personā, kurš rīkojas saskaņā ar BLS Statūtiem; biedrības “Būvniecības attīstības stratēģiskā partnerība” (BASP), reģ. Nr. LV 40008104779 , juridiskā adrese: Melngaiļa 1a; Zalves 35-K (filiāle),  Rīga, LV1010, tās Valdes priekšsēdētāja Valda Birkava personā, kurš rīkojas saskaņā ar BASP,  Statūtiem; Būvmateriālu ražotāju asociācija (BRA): Reģ. Nr.40008154854, juridiskā adrese: Lielirbes iela 17a-28, Rīga, LV1046, tās izpilddirektora Leonīds Jākobsons personā, kurš rīkojas saskaņā ar BRA Statūtiem., no otras puses turpmāk tekstā sauktas „Puses” noslēdz šo līgumu par sekojošo:


1. Līguma priekšmets
1.1.  Pasaules sociāli ekonomiskās attīstības tendences, globālās konkurences palielināšanās pēc Latvijas Republikas iestāšanās Eiropas Savienībā un Būvniecības nozares attīstība sekmējusi investīciju piesaistīšanu valstī, izvirza paaugstinātas prasības uzņēmumu vadītājiem un speciālistiem būvniecības jomā un rada nepieciešamību papildināt inženierekonomikas zināšanas ilgtspējīgā būvuzņēmējdarbībā, kā arī veikt speciālistu izglītošanu pēc augstākās mācību iestāžu beigšanas visas aktīvās profesionālās darbības laikā. 
Rīgas Tehniskā universitāte Inženierekonomikas un vadības fakultātes personā, sadarbojoties ar Latvijas Būvinženieru Savienību (LBS), biedrību “Būvniecības attīstības stratēģiskā partnerība” (BASP), Latvijas Būvmateriālu ražotāju asociāciju (BRA) līdz 2011.gada 1.decembrim apņemas izstrādāt starptautiski atzītās profesionālās studiju programmas (turpmāk – studiju programma) būvuzņēmējdarbībā visos augstākās izglītības līmeņos, tostarp būvdarbu cenas veidošanas un noteikšanas, būvniecības ekonomikas un organizācijas, ilgtspējīgas projektu vadīšanas būvuzņēmējdarbībā un citās inženierekonomikai pielīdzināmās jomās, vienlaicīgi nodrošinot atbilstošu profesionālu tālāk izglītošanas programmas izveidi būvinženieru kvalifikācijas paaugstināšanai un atkārtotai sertifikācijai inženiertehniskajām specialitātēm ilgtspējīgā projektu vadībā. 

1.2. Potenciālie studiju pretendenti apņemas apmaksāt savu studiju maksu par katru mācību gadu, atbilstoši RTU Senāta noteiktajai studiju maksai.



2. Pušu pienākumi un tiesības

2.1. Universitāte apņemas	
2.1.1. Izstrādāt pirmā, otrā līmeņa augstākās izglītības un maģistra studiju programmas, atbilstoši starptautiskajām prasībām.
2.1.2. Saskaņot izstrādātās studiju programmas ar Asociācijas pilnvarotajiem pārstāvjiem.
2.1.3. Iesniegt izstrādātās studiju programmas licencēšanai un akreditācijai, atbilstoši Universitātē noteiktajai kārtībai.
2.1.4. Izsludināt uzņemšanas noteikumus un sagatavot citus nepieciešamos dokumentus, kā arī organizēt uzņemšanas komisiju, atbilstoši RTU uzņemšanas noteikumiem, lai nodrošinātu studentu uzņemšanu sākot ar 2011./2012. studiju gadu. 
2.1.5. Nodrošināt studentu apmācībai paredzētās telpas, mācību līdzekļus un kvalificētus pasniedzējus.
2.1.6. Nodrošināt studentu teorētisko un praktisko apmācību atbilstoši apstiprinātajām studiju programmām.
2.1.7. Iesaistīt studentus zinātniski pētnieciskajā darbā saistībā ar dažādiem inženierekonomikas jautājumiem un attīstības problēmām ilgtspējīgas būvuzņēmējdarbības jomā.
2.1.8. Organizēt studentu zinātnisko darbu konferences un konkursus studiju programmas satura plašākai apguvei.
2.1.9. Organizēt studentu aptaujas par dažādiem studiju teorētiskajiem un praktiskajiem jautājumiem. Iegūtos rezultātus izmantot studiju teorētiskās un praktiskās daļas pilnveidošanai. 
2.1.10. Rast iespējas studentiem apgūt vairākas svešvalodas, lai varētu piedalīties dažādās Starptautiskajās studentu apmaiņas programmās ārzemēs. 
2.1.11.  Izsniegt valsts atzītus diplomus kā kvalifikācijas un/vai zinātniskā grāda atbilstības apliecinājumu studentiem, kuri sekmīgi apguvuši studiju programmas. 
2.1.12. Organizēt apspriedi par studiju programmu satura un studiju kvalitātes jautājumiem, piedaloties pušu kompetentiem pārstāvjiem, beidzoties studiju gadam.
2.1.13. Piedalīties Asociācijas komercsabiedrību organizētajos kursos un citos pasākumos, ja tā izsaka priekšlikumu Universitātei vismaz trīs dienas pirms kursu sākuma.
2.1.14. Tālākizglītības pakalpojumu (profesionālo apmācību un kursu, semināru, e-apmācības, mācību ekskursiju u.c.) saņēmēji tiek apmācīti atbilstoši RTU mācību prorektora apstiprinātajām Tālāk izglītības programmām un saņem atbilstošu iegūtās izglītības apliecinošu dokumentu.
2.1.15. Tālākizglītības programmas tiek veidotas, vadoties no iepriekšminēto pušu ieteikumiem, tās izskata un sagatavo apstiprināšanai RTU IEVF Būvuzņēmējdarbības un nekustamā īpašuma ekonomikas un vadīšanas katedra. 
2.1.16. Konkrētu tālāizglītības pasākumu realizācija ilgtspējīgas būvuzņēmējdarbības jomā tiek izskatīta un apstiprināta Būvuzņēmējdarbības un nekustamā īpašuma ekonomikas institūtā.
2.1.17. Tālākizglītības kursu absolventiem tiek izsniegtas RTU (vai IZM) apstiprinātas formas apliecības un sertifikāti.
2.1.18. Visu jautājumu risināšanā šī līguma ietvaros RTU pārstāv Inženierekonomikas un vadības fakultātes Būvuzņēmējdarbības un nekustamā īpašuma ekonomikas institūts.


2.2. Asociācijas apņemas:
2.2.1. Piedalīties studiju programmu izstrādē un pilnveidošanā par inženierekonomikas jautājumiem ilgtspējīgas būvuzņēmējdarbības jomā.
2.2.2. Nodrošināt prakses iespējas Asociāciju komercsabiedrībās tiem studentiem, kuri apgūst Līgumā minētās studiju programmas.
2.2.3. Iesaistīt  Asociācijās strādājošus būvuzņēmumu vadītājus un speciālistus kā konsultantus un recenzentus augstākās izglītības  apliecinājuma pretendentu kvalifikācijas darbu, diplomprojektu un maģistra darbu izstrādei un izvērtēšanai. 
2.2.4. Piedalīties profesionālās kvalifikācijas komisijas darbā valsts pārbaudījumu darbu – kvalifikācijas darbu, diplomprojektu un maģistra darbu aizstāvēšanas laikā pēc Universitātes uzaicinājuma saņemšanas. 
2.2.5. Nodrošināt ar Asociāciju rīcībā esošajiem video materiāliem, datorprogrammām un citiem uzskates līdzekļiem un mācību materiāliem,  ar būvniecības  tehnoloģijām saistītu mācību priekšmetu apguvei.
2.2.6.  Nodibināt vienu prēmiju labākā diplomprojekta un maģistra darba apbalvošanai 100 latu  apmērā par vienu mācību gadu. Konkursa nolikumu izstrādā Universitāte un saskaņo  ar Asociācijām. 
2.2.7. Noorganizēt 2 – 3 lekcijas – seminārus gadā par aktuālām tēmām inženierekonomikas jautājumos ilgtspējīgas būvuzņēmējdarbības jomā.
2.2.8. Paredzēt sadarbību zinātnisku projektu organizēšanā un studiju procesam nepieciešamās informācijas apmaiņā. 
2.2.9. Asociāciju iespēju robežās, piešķirt līdzekļus studiju programmā iesaistīto pasniedzēju komandējumiem uz zinātniskajām konferencēm un profesionālām izstrādēm. Asociācijas nosaka konkrētu konferenču, izstāžu un citu pasākumu izvēli, kuru apmeklējumi studiju programmas pasniedzējiem būtu nepieciešami. Asociācijas nosaka arī šajā punktā minēto pasniedzēju izvēli. 
2.2.10. Asociācijām ir tiesības pēc saviem ieskatiem, taču saskaņā ar šī līguma noteikumiem, atbalstīt studentu pašpārvaldes darbību.

3. Pušu atbildība

3.1. Universitāte šā līguma ietvaros atbild par :
3.1.1.  Studentu apmācības kvalitāti atbilstoši izstrādātajām studiju programmām un  Universitātes Satversmes noteiktajā  kārtībā.
3.1.2.  Asociāciju piešķirto naudas līdzekļu izmantošanu atbilstoši mērķim, to apliecinot ar attiecīgajiem dokumentiem.
3.1.3. Tālākizglītības pasākumu īstenošanu.
3.1.4. Dalību zinātniski pētnieciskajos darbos par inženierekonomikas jautājumiem būvuzņēmējdarbības jomā.
3.1.5. Atbilstošas kvalifikācijas pasniedzēju piesaisti tālākizglītības procesā teorētiskās daļas nodrošināšanai no RTU, Latvijas un ārvalstu augstākās izglītības iestādēm un  uzņēmējsabiedrībām. 

3.2. Asociācijas atbild par:
3.2.1. Tiesību nodrošināšanu RTU Inženierekonomikas un vadības fakultātei izstrādāt starptautiski atzītās profesionālās studiju programmas ilgtspējīgas inženierekonomikas būvuzņēmējdarbībā jomā visos augstākās izglītības līmeņos, tostarp būvdarbu izcenošanas, būvniecības ekonomikas un organizācijas, ilgtspējīgas projektu vadīšanas būvuzņēmējdarbībā u.c. inženierekonomikai pielīdzināmās jomās, un sniegt tālāk izglītības pakalpojumu Būvniecības nozares darbiniekiem būvinženieru kvalifikācijas paaugstināšanai un resertifikācijai inženiertehnisko specialitāšu projektu vadībā, atbilstoši Būvuzņēmējdarbības un nekustamā īpašuma ekonomikas institūta lēmumiem. 
3.2.2. Prakses vietu nodrošināšanu studentiem komercsabiedrībās, kuras atbilst attiecīgās specialitātes praktiskās apmācības noteikumiem.
3.2.3. Būvinženieru un ekspertu iesaisti augstākās izglītības un tālāk izglītības programmu sagatavošanas un īstenošanas procesā. 
3.2.4. Profesionālās tālāk izglītošanas programmas atzīšanu būvinženieru kvalifikācijas paaugstināšanai LBS biedru resertifikācijai. 
3.2.5. Tālāk izglītības programmas klausītāju piesaistes veicināšanu.
3.2.6. Augstākās izglītības un tālāk izglītības programmu publicitātes un atpazīstamības nodrošināšanu mērķauditorijas vidū. 
3.2.7. Papildus finanšu līdzekļu piesaistes veicināšanu no ESF, kā arī ziedojumiem studiju programmu un profesionālās tālāk izglītības programmu kvalitatīvai realizācijai.


3.3. Puses tiek atbrīvotas no šajā līgumā paredzētās atbildības, ja līgumsaistību izpilde kļūst neiespējama no pusēm neatkarīgu nepārvaramas varas apstākļu iestāšanās dēļ.

3.4. Puses atbild par Līgumā minēto saistību izpildi ar savu godprātību un cienījamo reputāciju.

4. Citi noteikumi

 4.1. Līgums stājas spēkā ar tā parakstīšanas brīdi un ir spēkā piecus gadus. 
4.2. Jebkādi šī Līguma grozījumi vai papildinājumi ir likumīgā spēkā vienīgi tad, ja tie ir noformēti rakstiski un tos parakstījušas abas Puses. Ja kāds šī Līguma noteikums zaudē spēku, tas neietekmē pārējo šī Līguma noteikumu spēkā esamību. Šāds spēkā neesošs noteikums jāaizstāj ar jaunu noteikumu vai noteikumiem, kas atbilst šī Līguma mērķim un jēgai. Gadījumā, ja kāda no Pusēm maina savu statusu, nosaukumu, bankas rekvizītus vai adresi, tad attiecīgās Puses pienākums ir par to savlaicīgi informēt otru Pusi. 
4.3. Esošo Līgumu var uzteikt mēnesi iepriekš rakstiski brīdinot otru pusi. 
4.4. Strīdi, kas radušies starp Pusēm, tiek izšķirti pārrunu ceļā. Ja Puses strīdu nevar izšķirt savstarpēji vienojoties, tad jebkuru strīdu, domstarpību vai prasību, kas izriet no šī Līguma, galīgi tiek izšķirts Latvijas Republikas tiesā saskaņā ar spēkā esošajiem  Latvijas Republikas normatīvajiem aktiem.
4.1. Šis Līgums sastāv no pamatteksta latviešu valodā, kas izklāstīts  uz sešām lapām, , četros eksemplāros, no kuriem viens atrodas Universitātē, savukārt, atlikušie trīs eksemplāri - pie Asociācijām.

5. Pušu rekvizīti un juridiskās adreses

Universitāte: 

Rīgas Tehniskā universitāte: Reģ. Nr.3341000709, juridiskā adrese: Kaļķu ielā – 1, Rīga, LV 1658; PVN Reģ. Nr. LV 90000068977. Tālr. +3167089360, +37167089033; fax: +37167089034.

Asociācijas: 
Latvijas Būvinženieru Savienība: Reģ. Nr. 000800022, juridiskā adrese: Kr. Barona 99-1a, Rīga, LV-1012; PVN Reģ. Nr. LV40008000225; Bankas rekvizīti: A/S SEB Latvijas Unibankas Vecrīgas filiāle, kods UNLALV2X001, konts LV80UNLA0001000700350; Tālr./fakss: +37167845910. 
Biedrība " Būvniecības Attīstības Stratēģiskā Partnerība": Reģ. Nr. 40008104779, juridiskā adrese: Rīgā, LV1010, Melngaiļa 1a, Zalves 35-K (filiāle); Bankas rekvizīti: Swedbanka , Balasta dambis 1a , Rīga, LV 1048, konts Nr. LV36HABA0551014474582; Tālr. +37129498195 ; fax: +37167451099 .
Būvmateriālu ražotāju asociācija: Reģ. Nr.40008154854, juridiskā adrese: Lielirbes iela 17a-28, Rīga, LV1046; Bankas rekvizīti LV70NDEA 0000082671907, Nordea Bank Finland Plc Latvijas fil.; Tālr. +37167280882; fax:+37167033414.


Pušu paraksti: 


Rīgas Tehniskā univesitāte:                                          

RTU Rektors Leonīds Ribickis



Latvijas Būvinženieru Savienība:

Valdes priekšsēdētājs Mārtiņš Straume



Biedrība " Būvniecības Attīstības Stratēģiskā Partnerība":
 
Valdes priekšsēdētājs Valdis Birkavs



Būvmateriālu ražotāju asociācija:

Izpilddirektors Leonīds Jākobsons

no 6 lappusēm
